የመጀመሪያው የዐቃቤ ሕግ ምስክር ፊቱ በጭንቀት የሚያለቅስ የሚመስል እድሜው በሰባዎቹ ውስጥ የሚገኝ ፈራንክ ኬርሴ የተባለ ሰው ነው። ስራው ሃያ አነስተኛ ቤቶች በሚገኙበት የቤተሰብ ይዞታ ውስጥ ጠባቂ መሆኑንና ሟች ማርሊን ራንሰም ላለፉት ሰባት ዓመታት እዚያ ስትኖር እንደሚያውቃት አስረዳ። ሐምሌ 30 ቀን 1997 ዓ.ም ጠዋት ላይ በቤቶቹ በመዘዋወር ላይ ሳለ ድው የሚል ከፍተኛ ድምፅ መስማቱንና ራቅ ብሎ ወዳለው ቁጥር ዘጠኝ ቤት ሲያመራ የሚፈስ ውሃ ድምፅ ሰማ። ድምፁ ወደተሰማበት ቦታ ሲሄድ ከዘጠኝ ቁጥር ክፍለ ጀርባ ያለው አራት ጫማ ከፍታ ላይ የሚገኘው ቧንቧ ፈንድቶ ውሀው እየፈሰሰ እንዳለ ተመለከተ። ከዚያም ከቤቱ የጀርባ ግድግዳ ላይ ቧንቧው በሚገኝበት ትይዩ ቀዳዳ ተመለከተ። ከጐጆው ውስጥ የሰማ የመሰለው ዝቅተኛ የማጓራት ድምጽ ነበር።
